**KRITÉRIÁ PRIJÍMACIEHO KONANIA**

**do 1. ročníkov**

**v Hotelovej akadémii, Hlinská 31, Žilina**

**pre školský rok 2017/2018**

V zmysle § 62 až 68 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov riaditeľka strednej školy po prerokovaní v pedagogickej rade ustanovuje nasledovné kritériá pre prijatie žiakov do prvých ročníkov študijných a učebných odborov denného štúdia pre školský rok 2017/2018:

1. **počet žiakov, ktorých možno prijať do tried prvého ročníka:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **Názov študijného/učebného odboru** |  |  |  | | **Počet** | | **Stupeň vzdelania** | **Dĺžka štúdia** |
| **tried** | **žiakov** |
| 6323 K hotelová akadémia | 2 | 40 | ISCED 3A | 5 rokov |
| 6324 M manažment regionálneho CR | 1 | 20 | ISCED 3A | 4 roky |
| 6444 K čašník, servírka | 1 | 30 | ISCED 3A | 4 roky |
| 6445 K kuchár |
| 6444 H čašník, servírka | 2 | 38 | ISCED 3C | 3 roky |
| 6445 H kuchár  2964 H cukrár |

**Duálny systém vzdelávania:** 3-ročný čašník, servírka – 1 miesto

3-ročný kuchár – 1 miesto

1. **termíny konania prijímacích skúšok**

1. kolo prijímacích skúšok

**09. máj 2017 -** 1. termín

**11. máj 2017 -** 2. termín

2. kolo prijímacích skúšok

Pri nenaplnenom počte miest v jednotlivých odboroch:  **20. jún 2017.**

1. **podmienky prijatia na štúdium do 1. ročníka**

**študijných** (4-ročných a 5-ročných odborov) **denného štúdia**

**Forma prijímacích skúšok** : písomná

**Obsah prijímacích skúšok :** slovenský jazyk a literatúra, cudzí jazyk - pre študijný odbor 6323 K hotelová akadémia

slovenský jazyk a literatúra, matematika - pre študijné odbory 6324 M manažment regionálneho cestovného ruchu, 6444 K čašník, servírka, 6445 K kuchár

**Rozsah prijímacích skúšok :** učivo základných škôl

(učivo určené štátnym vzdelávacím programom odboru vzdelávania v základnej škole).

**PrijímaNie UCHÁDZAČOV do študijných odborov bez prijímacej skúšky**

Žiak, ktorý v celoslovenskom testovaní žiakov deviateho ročníka ZŠ dosiahol v každom predmete samostatne úspešnosť najmenej **90 % je prijatý bez prijímacej skúšky.**

**PrijímaNie UCHÁDZAČOV do študijných odborov s prijímacou skúškou**

Pri rozhodovaní o prijatí sa vychádza z bodového hodnotenia:

* výsledkov v prospechu v základnej škole maximálny počet bodov 40,
  + - * výsledkov celoplošného testovania maximálny počet bodov 10,
      * výsledkov prijímacej skúšky maximálny počet bodov 60.

1. Výsledky základnej školy sú hodnotené Bodovým systémom, ktorý tvorí prílohu č. 1. **Priemer známok** zo základnej školy sa vypočítava z predmetov: slovenský jazyk a literatúra, cudzí jazyk (pri dvoch cudzích jazykoch sa berie do úvahy lepšia známka), dejepis, zemepis, matematika, prírodopis, fyzika, chémia.
2. Za každú zníženú známku zo správania v základnej škole (8. a 9. ročník) sa žiakovi **odpočítava**: **5 bodov za hodnotenie uspokojivé,**

**10 bodov za hodnotenie menej uspokojivé,**

**15 bodov za hodnotenie neuspokojivé.**

1. Za každé prvé až tretie miesto v okresnom a krajskom kole:
   * + - olympiády v cudzom jazyku sa žiakovi pripočíta 5 bodov,
       - matematickej olympiády sa žiakovi pripočíta 5 bodov,
       - súťaž v rétorike Štúrov Zvolen, Hviezdoslavov Kubínsa žiakovi pripočíta 5 bodov.

Hodnotí sa jedno najvyššie bodové umiestnenie v danej súťaži.

Diplomy je potrebné priložiť k prihláške.

1. **Za** **vykonanie prijímacej** **skúšky získa** žiak (žiačka) maximálne **60 bodov.**

1. **Žiak úspešne vykoná prijímacie skúšky** ak získa: minimálne 20 % (6 bodov) z celkového počtu bodov v teste zo slovenského jazyka a literatúry a 20 % (6 bodov) z celkového počtu bodov v teste z matematiky alebo z cudzieho jazyka.
2. U uchádzača, ktorý nesplní ustanovenia § 66 ods. 9 školského zákona a nezúčastní sa prijímacej skúšky v riadnom termíne, je prijímacia skúška považovaná za neúspešnú, nakoľko neboli splnené kritériá prijímacieho konania.
3. **Pri rovnosti bodov** **dvoch a viacerých uchádzačov** pre štúdium v študijných odboroch rozhodujú:
   1. riaditeľka školy prednostne prijme uchádzača, ktorý má zmenenú pracovnú schopnosť, pred uchádzačmi, ktorí rovnako vyhovujú kritériám prijímacieho konania,
   2. lepšie výsledky z prijímacej skúšky (súčet bodov za obidve časti PS)
   3. celoslovenské testovanie zo slovenského jazyka a literatúry a matematiky (súčet percent),
   4. lepší prospech v 1. polroku 9. ročníka,
   5. lepší prospech v 2. polroku 8. ročníka.
4. **podmienky prijatia na štúdium do 1. ročníka učebných odborov denného štúdia (trojročné učebné odbory)**

**Forma:** bez konania prijímacej skúšky, po splnení kritérií pre prijímacie konanie

až do naplnenia stanoveného počtu žiakov na triedu.

**Obsah:** posúdenie študijných výsledkov a zdravotnej spôsobilosti pre daný odbor.

**Rozsah:** pre definitívne poradie budú rozhodujúce:

* + študijné výsledky za 8. a 9. ročník ZŠ v bodovom hodnotení (viď. Príloha č. 1),
  + výsledky celoplošného testovania žiakov z predmetov SJL a MAT v bodovom hodnotení (viď. Príloha č. 1),
  + úspešnosť v riešení predmetových olympiád alebo víťazstvo v súťažiach, ktoré súvisia so zvoleným odborom.

**Bodovanie študijných výsledkov zo základnej školy:**

1. za prospech v základnej škole žiak **získava maximálne 50 bodov** pre učebné odbory,   
z toho maximálne 10 bodov za celoplošné testovanie a 40 bodov za prospech v ZŠ.

2. priemer známok zo ZŠ sa vypočítava z týchto predmetov: slovenský jazyk a literatúra,

cudzí jazyk, dejepis, zemepis, matematika, prírodopis, fyzika, chémia (bez výchov).

3. za každú zníženú známku zo správania v základnej škole (8. a 9. ročník) sa žiakovi

**odpočítava**: **5** **bodov za hodnotenie uspokojivé,**

**10 bodov za hodnotenie menej uspokojivé,**

**15 bodov za hodnotenie neuspokojivé.**

4. za každé prvé až tretie miesto v okresnom a krajskom kole:

- olympiády v cudzom jazyku sa žiakovi pripočíta 5 bodov,

- matematickej olympiády sa žiakovi pripočíta 5 bodov,

**-** súťaž v rétorike Štúrov Zvolen, Hviezdoslavov Kubínsa žiakovi pripočíta 5 bodov.

Hodnotí sa jedno najvyššie bodové umiestnenie v danej súťaži.

Diplomy je potrebné priložiť k prihláške.

5. **Pri rovnosti bodov rozhoduje:**

1. zmenená pracovná schopnosť,
2. celoslovenské testovanie zo slovenského jazyka a literatúry a matematiky

(súčet percent),

1. lepší prospech v 1. polroku 9. ročníka,
2. lepší prospech v 2. polroku 8. ročníka.
3. **požiadavky na zdravotnú spôsobilosť uchádzačov**

Riaditeľka školy pri rozhodovaní o prijatí prihliada aj na zdravotnú spôsobilosť na štúdium vo zvolenom odbore vzdelávania a na výkon povolania.

Vzhľadom na charakter a podstatu odborov čašník, servírka, kuchár, hotelová akadémia ako aj na dodržiavanie pravidiel bezpečnosti pri práci, **prijatiu uchádzača do odboru** **prekážajú** **zdravotné znevýhodnenia,** ako sú závažné ochorenia pohybového systému (ochorenia chrbtice, horných a dolných končatín), závažné ochorenia dýchacích ciest, srdcové a cievne ochorenia, závažné alergie na potraviny, závažné ochorenia zraku a sluchu, poruchy správania, narušená komunikačná schopnosť, autistický syndróm, kolapsové a vážne epileptické stavy.

Do odborov môžu byť prijatí iba uchádzači, ktorých zdravotnú spôsobilosť posúdil a písomne potvrdil lekár.

Uchádzači so špeciálnymi výchovno-vzdelávacími potrebami **(integrovaní s vývinovými poruchami učenia**) sú povinní predložiť k prijímaciemu konaniu písomnú žiadosť zákonného zástupcu o prijatie integrovaného žiaka do strednej školy a aktuálne písomné vyjadrenie zariadenia špeciálnopedagogického poradenstva k školskej integrácii.

Žiak **s vývinovými poruchami učenia** môže vykonať primeranou formou prijímaciu skúšku za predpokladu, že spolu s prihláškou na štúdium doručí platné písomné vyjadrenie zariadenia špeciálnopedagogického poradenstva k školskej integrácii.

1. **záverečné ustanovenia**

**INFORMÁCIE PRE ŠTUDIJNÉ (4-ročné a 5-ročný) ODBORY**

**Zverejnenie výsledkov** (§ 68 ods. 1, 2)

Riaditeľka školy zverejní zoznam prijatých uchádzačov v poradí podľa výsledkov prijímacieho konania do troch pracovných dní odo dňa konania 2. termínu prijímacej skúšky a vydá rozhodnutia (zverejnenie výsledkov do **15. mája 2017** na [www.hazilina.sk](http://www.hazilina.sk)a na dverách hlavnej budovy školy). Zoznam obsahuje poradie uchádzačov s vopred prideleným číselným kódom zoradených podľa celkového počtu bodov získaných na prijímacom konaní a informáciu, či uchádzač vykonal prijímaciu skúšku úspešne alebo neúspešne.

Uchádzačovi, ktorý bol prijatý na štúdium, oznámi škola termín, miesto a spôsob zápisu.

**Zápis prijatých uchádzačov** (§ 68 ods. 3)

***Uchádzači prijímaní bez prijímacích skúšok***

Zápis prijatých uchádzačov bez prijímacích skúšok sa uskutoční dňa **09.05.2017 od 8,00   
do 15.30 hod.**

***Uchádzači prijímaní na základe prijímacích skúšok***

Zákonný zástupca žiaka, ktorý bol prijatý na štúdium, príde v dňoch **16. a 17. mája 2017** **na sekretariát v budove školy v čase od 08.00 do 15.30 hod**., kedy bude prebiehať **zápis do   
1. ročníka** študijných odborov pre školský rok 2017/2018. Zákonný zástupca žiaka prinesie so sebou zápisný lístok, ktorý vydá príslušná základná škola.

**Bez zápisného lístka nemôže byť žiak zapísaný!**

Ak sa uchádzač nezapíše, **rozhodnutie**, ktorým bol uchádzač prijatý na štúdium v HA, **je neplatné!** Riaditeľka školy ponúkne uvoľnené miesto ďalšiemu uchádzačovi, ktorý podal odvolanie proti rozhodnutiu o neprijatí na štúdium v poradí podľa výsledkov prijímacieho konania.

Ďalší termín zápisu prijatých uchádzačov bude dňa **25. mája 2017** v čase od 8.00 do 15.30 hod. na sekretariáte školy.

Riaditeľka strednej školy umožní na základe žiadosti nazrieť do písomných prác uchádzača uchádzačovi, jeho zákonnému zástupcovi alebo pedagogickému zamestnancovi, ktorý vzdelával uchádzača v predmete prijímacej skúšky na základnej škole.

**INFORMÁCIA PRE UČEBNÉ (3-ročné) ODBORY**

**Zverejnenie výsledkov a zápis uchádzačov**

Riaditeľka školy vydá rozhodnutie o prijatí na základe poradia úspešnosti uchádzačov.

Zákonný zástupca žiaka, ktorý dostane oznámenie o prijatí žiaka na štúdium (poštou), príde  dňa **10. mája 2017** **na sekretariát v budove školy v čase od 08.00 do 15.30 hod**., kedy bude prebiehať zápis do 1. ročníka trojročných učebných odborov pre školský rok 2017/2018. Zákonný zástupca žiaka prinesie so sebou zápisný lístok, ktorý vydá príslušná základná škola. **Bez zápisného lístka nemôže byť žiak zapísaný!** Ak sa uchádzač v uvedenom termíne nezapíše, rozhodnutie, ktorým bol uchádzač prijatý na štúdium v strednej škole, je neplatné! Riaditeľka školy ponúkne uvoľnené miesto ďalšiemu uchádzačovi, ktorý podal odvolanie proti rozhodnutiu o neprijatí na štúdium v poradí podľa výsledkov prijímacieho konania.

V prípade, že po tomto termíne zápisu sa nenaplní plánovaný počet žiakov, doplní sa v ďalšom zápise**,** resp. v ďalších zápisoch priebežne.

**SPOLOČNÉ INFORMÁCIE**

Proti rozhodnutiu riaditeľky strednej školy o neprijatí sa môže uchádzač alebo zákonný zástupca maloletého uchádzača odvolať v lehote do piatich dní odo dňa doručenia rozhodnutia.

Uchádzač neodkladne informuje školu o jeho zápise na štúdium na inú strednú školu.

Informáciu o konaní resp. nekonaní druhého kola prijímacích skúšok zverejní riaditeľka školy do **06. júna 2017.**

Kritériá k prijímaniu žiakov do prvého ročníka pre školský rok 2017/18 boli prerokované

v pedagogickej rade školy dňa 26. január 2017.

Ing. Helena Milčevová

riaditeľka školy

***Príloha č. 1 ku kritériám***

**Bodový systém na posúdenie študijných výsledkov pre prijímacie konanie do študijných a učebných odborov**

**5- ročný študijný odbor 6323 K hotelová akadémia**

**4- ročný študijný odbor 6324 M manažment regionálneho cestovného ruchu**

**4- ročný študijný odbor 6445 K kuchár, kuchárka**

**4- ročný študijný odbor 6444 K čašník, servírka**

––––––––––––––––––––––––––––––––––––––––––––––––––––––––––––––––––––

**3- ročný učebný odbor 6445 H kuchár, kuchárka**

**3- ročný učebný odbor 6444 H čašník, servírka**

**3- ročný učebný odbor 2964 H cukrár**

**Bodovanie prospechu za 8. a 9. ročník:**

**Priemer známok Body Priemer známok Body**

1,00 - 1,20 20 2,31 - 2,40 10

1,21 - 1,30 19 2,41 - 2,50 9

1,31 - 1,40 18 2,51 - 2,70 8

1,41 - 1,50 17 2,71 - 2,80 7

1,51 - 1,70 16 2,81 - 2,90 6

1,71 - 1,80 15 2,91 - 3,00 5

1,81 - 1,90 14 3,01 - 3,20 4

1,91 - 2,00 13 3,21 - 3,30 3

2,01 - 2,20 12 3,31 - 3,50 2

2,21 - 2,30 11 3,51 - 3,80 1

3,81 a viac 0

**Bodovanie celoplošného testovania (Testovanie 9):**

*SJL - maximálne 5 bodov*

*MAT - maximálne 5 bodov*

100% - nad 80% 5

do 80% - nad 60% 4

do 60% - nad 40% 3

do 40% - nad 20% 2

do 20% - nad 10% 1

do 10% - 0% 0

*Ak sa žiak nezúčastnil Testovania 9 – 0 bodov*.

**Zvýšenie bodovania:**

+ 5 bodov za prvé až tretie miesto v okresnom, alebo krajskom kole:

* + olympiády v cudzom jazyku
  + matematickej olympiády
  + súťaž v rétorike Štúrov Zvolen, Hviezdoslavov Kubín

**Zníženie bodovania za 8. a 9. ročník:**

- 5 bodov za 2 zo správania

- 10 bodov za 3 zo správania

- 15 bodov za 4 zo správania